Harihara

Harihara () – hinduistinė dievybė, apimanti Višnaus ir Šivos aspektus. Žodis susideda iš abiejų šių dievų vardų: hari- ('auksinis') yra įprastas Višnaus epitetas, o hara- ('griovėjas') – Šivos epitetas. Kartais Višnus gali būti pavaizduotas savo Mohinės avatara.

Hariharos samprata artima monistinei advaita vedantos filosofijai, teigiančiai visų dievų vienybę Brahmane.David Leeming (2001), A Dictionary of Asian Mythology, Oxford University Press. p. 67. Hariharos vaizdiniu siekta sumažinti prieštaras tarp vaišnavų ir šaivų valdovų.Coulter, Charles Russell; Turner, Patricia (6 December 2021). Encyclopedia of Ancient Deities. McFarland. p. 204.

Ankstyviausi (VI a.) Hariharą vaizduojantys paminklai aptikti Badamio urvų šventyklų komplekse (Karnataka). Skulptūrose Harihara vaizduojamas dvilypis: dešinioji dalis (Šiva) pateikiama su jogo atributais, kairioji (Višnaus) – su karališkomis regalijomis.

 Šaltiniai 

Kategorija:Šaivizmas
Kategorija:Vaišnavizmas